פורמוסט

לוויין Formosat-1
פורמוסט (באנגלית:Formosat) היא סדרת לוויינים של טאיוואן. הפרויקט הוא יוזמה של סוכנות החלל של טאיוואן. צי הלוויינים מנוהל על ידי אנשי הסוכנות.

==היסטוריה==
בשנות ה-90 של המאה ה-20 סוכנות החלל של טאיוואן החליטה לקדם שיגור לוויין לחלל. הוא קיבל שם Formosat-1. הלוויין היה מסוג חישה מרחוק והיה מיועד לחקר יונוספירה ואוקיינוס. הלוויין נבנה בשיתוף עם חברה אמריקאית TRW (בהמשך נרכשה על ידי נורת'רופ גראמן). הוא שוגר לחלל בשנת 1999 ופעל במשך 5.5 שנים. העברת נתונים התבצע 6 פעמים ביום לתחנות קרקע שנבנו לקראת השיגור.

הלוויין השני בסדרה היה Formosat-2. הוא היה יכול להעביר צילומים ברגישות של 2 מ' בשחור-לבן ו-8 מ' בצבע. הלוויין שוגר לחלל בשנת 2004 ופעל 12 שנים.

בשנת 2006 שוגרה מערכת לוויינים Formosat-3 שכללה 6 לוויינים קטנים. הלוויינים היו מיועדים לחקר אקלים, יונוספירה ושימוש במערכת ניווט לוויינית. פיתוח נעשה ביחד עם גופים בארצות הברית. עלות הפרויקט הייתה כ-100 מיליון $ כאשר סוכנות החלל של טאיוואן סיפקה כ-80% מהסכום. לאחר מספר דחיות השיגור בוצע באפריל 2016. ללוויינים לקח כשנה לעבור למסלול המתוכנן ולהתחיל להעביר נתונים באופן סדיר. במהלך שנת 2007 למספר לוויינים היו בעיות בפאנל סולארי ויכולת לשדר נתונים נפגעה. המערכת כולה הפסיקה לפעול בשנת 2020.

לוויין Formosat-5 היה הראשון שכולו היה מתכנון וייצור מקומי. הוא שוגר בשנת 2017. הלוויין היה מיועד לחקר יונוספירה. הוא היה יכול להעביר צילומים ברגישות של 2 מ' בשחור-לבן ו-4 מ' בצבע. לאחר מספר חודשים התברר שאיכות התמונות אינה טובה. לאחר ביצוע פעולות שיקום העברת צילומים צומצמה רק לתנאי מזג אוויר טובים בלבד.

בשנת 2019 שוגרה מערכת לוויינים Formosat-7 שכללה 6 לוויינים קטנים. הלוויינים היו מיועדים לחקר אקלים, יונוספירה ושימוש במערכת ניווט לוויינית. פיתוח נעשה ביחד עם גופים בארצות הברית. ללוויינים לקח כ-18 חודשים לעבור למסלול המתוכנן ולהתחיל להעביר נתונים באופן סדיר. החל מאוקטובר 2021 המערכת החלה לפעול בהיקף המתוכנן ומאפשרת להגדיל דיוק תחזית מזג האוויר באזור טאיוואן. בשנת 2023 למערכת זו התווסף לוויין Formosat-7R

לשנת 2024 מתוכננים שיגורים של לוויינים מדגם Formosat-8. מדגם זה מתוכנן לשגר 6 לוויינים בתדירות שנתית.

==רשימת לוויינים==
{| class="wikitable "
|- bgcolor="#ccfccf" align="center"
|-
! scope=col | תאריך שיגור
! scope=col | לוויין
! scope=col | אתר שיגור/משגר
! scope=col | יצרן
! scope=col | משקל
! scope=col | הערות
|-
| 27 בינואר 1999|| [https://nssdc.gsfc.nasa.gov/nmc/spacecraft/display.action?id=1999-002A FORMOSAT 1]|| נמל החלל קייפ קנוורל אתנה 1|| TRW|| 402 || חישה מרחוק
|-
| 20 במאי 2004|| [https://nssdc.gsfc.nasa.gov/nmc/spacecraft/display.action?id=2004-018A FORMOSAT 2]|| בסיס חיל האוויר ונדנברג טאורוס 3|| יצרן מקומי/Astrium|| 764 || חישה מרחוק
|-
| 15 באפריל 2006|| [https://nssdc.gsfc.nasa.gov/nmc/spacecraft/display.action?id=2006-011B FORMOSAT 3]|| בסיס חיל האוויר ונדנברג מינוטאור 3|| Orbital Sciences Corporation || 70|| חישה מרחוק
|-
| 24 באוגוסט 2017|| [https://nssdc.gsfc.nasa.gov/nmc/spacecraft/display.action?id=2017-049A FORMOSAT 5]|| בסיס חיל האוויר ונדנברג פאלקון 9|| יצרן מקומי|| 475 || חישה מרחוק
|-
| 25 ביוני 2019|| [https://nssdc.gsfc.nasa.gov/nmc/spacecraft/display.action?id=2019-036L FORMOSAT 7]|| נמל החלל קייפ קנוורל פאלקון 9|| יצרן מקומי|| 278 || חישה מרחוק
|-
| 9 באוקטובר 2023|| [https://nssdc.gsfc.nasa.gov/nmc/spacecraft/display.action?id=2023-155B FORMOSAT 7R]|| מרכז החלל הגיאני וגה|| יצרן מקומי|| 280 || חישה מרחוק
|}

==קישורים חיצוניים==
* [https://space.skyrocket.de/doc_sdat/formosat-7-cosmic-2.htm נתוני לוויינים ושיגורים]
* [https://www.tasa.org.tw/history_prog.php?c=20030403&ln=en פורמסט 1 - תיאור הפרויקט]
* [https://www.tasa.org.tw/history_prog.php?c=20030402&ln=en פורמסט 2 - תיאור הפרויקט]
* [https://www.tasa.org.tw/history_prog.php?c=20030401&ln=en פורמסט 3 - תיאור הפרויקט]
* [https://www.tasa.org.tw/inprogress.php?c=20030301&ln=en פורמסט 5 - תיאור הפרויקט]
* [https://www.tasa.org.tw/inprogress.php?c=20022301&ln=en פורמסט 7 - תיאור הפרויקט]

קטגוריה:לווייני חישה מרחוק
קטגוריה:טאיוואן